 Guddoomiyihii hore ee Xidhiidhka Kubada Cagta Somaliland Cabdilaahi Khayre Cawaale Gacal, oo wareysi gaar ah siiyey Wargeyska Ciyaaraha ee Geeska Afrika ayaa sidoo kale ka hadlay xidhiidhada kala duwan ee Ciyaaraha, waxaanu ku taliyey in la sameeyo Olombikada Qaranka, waxaanu ugu horeyn yidhi Waxa dhab ah in Wasaaradda Ciyaaruhu intii tamarteeda ah dadaalayso, oo aanay waxba ka hagraynayn Ciyaaraha, oo waxaynu ogeyn sidii quruxda badan ee ay u qabatay Tartankii Koobka Gobolada Somaliland, oo xil dheeraad ah iska saartay, inkasta oo hadda abaar adagi dalka ka jirto, haddana sideedaba Ciyaaruhu waxay u baahan yihiin dhaqaale aad u badan, inkasta oo hadda abaar adagi dalka ka jirto, oo gurmadkaas abaaraha lagu jiro, oo walibana aynu ognahay Somaliland aan la aqoonsan haddana booskii FIFA waxa ku jirta Dawladda, waxaana looga baahan yahay Dawladda inay Ciyaaraha u hurto dhaqaale si tartano loo qabto Ciyaaruhuna xiiso u yeeshaan. 